גלובל ספורט - חבילות וכרטיסים לאירועי ספורט במדריד
בית > מדריד
מדריד, עיר הבירה של ספרד, מטרופולין שוקק והבית של המועדון המעוטר באירופה, יחד עם מועדונים נוספים בעלי מסורת עשירה.
חבילות למדריד הפכו בשנים האחרונות למוצר מבוקש, ובצדק. מדובר בבירה יפהפיה ותוססת שחיה עד השעות הקטנות של הלילה עם כיכרות מלאי אדם ובתי קפה וחיי לילה עשירים שנותנים לברצלונה מלחמה על כל תייר.
חבילות למדריד – לא רק כדורגל
מאות שנים של שלטון מלוכני וחיבתו של פרנקו, סיפקו את המימון הנדרש כדי להפוך אותה ליעד יפה ומרשים. פסלים בכל מקום, בניינים מרהיבים, כיכרות ושדרות רחבות ידיים, פארקים ומוזיאונים. גם אם הגעתם לראות משחקי כדורגל במדריד, זאת הזדמנות נהדרת לגלות את העיר.
מומלץ לשבת באחד מבתי הקפה שבאזור פלאזה מאיור או בניין האופרה, לסייר בארמון המלכותי המדהים, לגלות את מוזיאון פראדו המדהים, לטייל בגני רטירו וארמון הזכוכית ולעבור בין כל החנויות בגראן וייה או באיזור פוארטה דל סול.
בלאנקוס נגד קולצ'ונרוס
מדריד מדהימה, אבל המטרה האמיתית זה כדורגל. זאת העיר של ריאל מדריד או אתלטיקו מדריד, תלוי את מי שואלים. עם חבילות כדורגל למדריד כדאי לכם גם למצוא זמן לסייר באצטדיון סנטיאגו ברנבאו.
הבלאנקוס מתהדרים כבר עשרות שנים בכינוי "המועדון הגדול בעולם" ובהחלט מנסים להצדיק אותו בכל הזדמנות עם עוד תארים בספרד וזכיות בליגת האלופות.
מהעבר השני נמצאת אתלטיקו מדריד. פחות תיירים, יותר תשוקה. באיצטדיון של הקולצ'ונרוס תמצאו משפחות שלמות, שירים בלי הפסקה ואהדה מכל הלב.
חבילות ספורט למדריד: כך טסים למשחקים
עם חבילות למדריד של גלובל ספורט מבית אופקים גלובל תיירות האיכות מובטחת. טיסות נוחות, מלון מרכזי וכמובן כרטיסים למשחקים של ריאל מדריד או אתלטיקו מדריד. אם לא מצאתם בדיוק את מה שחיפשתם, שלחו אלינו את כל הפרטים ונציגי גלובל ספורט ישמחו להרכיב חבילת ספורט במדריד במיוחד בשבילכם.